**Before the Dawn** on suomalainen melodista death- ja goottimetallivaikutteista musiikkia soittava yhtye. Before the Dawnin johtohahmona toimii nastolalainen laulaja-kitaristi-säveltäjä-sanoittaja Tuomas Saukkonen, joka perusti yhtyeen vuonna 1999.

Historia
--------

Before the Dawn sai alkunsa sooloprojektina vuonna 1999. Saukkonen toteutti taiteellisen näkemyksensä, soitti kaikki instrumentit ja hoiti musiikin tuotannon. Vuonna 2000 ilmestynyttä *To Desire* -demoa seurasi saman vuoden syksyllä äänitetty *Gehenna* minialbumi, joka julkaistiin vuonna 2001, johon mennessä Saukkonen oli kiinnittänyt muuta miehistöä yhtyeeseensä mahdollistaakseen keikkailun. Saukkonen pestasi Mika Tantun soittamaan rumpuja, Toni Bromanin bassoa ja Jani Saajanahon toista kitaraa.

*Gehenna-*minialbumin tuomasta hyvästä palautteesta ja yhtyeen aktiivisesta konsertoinnista huolimatta Tanttu jätti Before the Dawnin keskittyäkseen omaan yhtyeeseensä, minkä seurauksena Tantun tilalle liittyi Dani Miettinen. Hieman myöhemmin Saukkonen pestasi Jarkko Männikön kosketinsoittajan rooliin. Loppuvuodesta 2001 Saukkonen yhtyeineen suuntasi studioon äänittämään *Gehennalle* seuraajaa.

Vuonna 2002 seurasi jälleen miehistönvaihdoksia. Saajanaho jäi pois yhtyeestä ja kitaristiksi pestattiin Panu Willman, joka hoiti myös puhtaat lauluosuudet. Samaan aikaan espanjalainen levy-yhtiö Locomotive Music kiinnostui Before the Dawnin uuden omakustanteen sisältämästä materiaalista ja myöhemmin keväällä yhtye solmi levytyssopimuksen espanjalaisen yhtiön kanssa. Nimeä *My Darkness* kantanut minialbumi jäi kuitenkin julkaisematta, mutta samanniminen esikoisalbumi ilmestyi seuraavana vuonna 2003.

*My Darkness* sai paljon hyvää huomiota osakseen ja toi yhtyeelle lisää konsertteja. Before the Dawn teki muun muassa pienimuotoisen ulkomaankiertueen vuonna 2003. Männikkö korvattiin uudella kosketinsoittajalla ja Mika Ojala liittyi yhtyeeseen juuri ennen kiertuetta. Vuoden vaihduttua yhtyeen oli määrä suunnata studioon äänittämään toista pitkäsoittoa. Uusi albumi sai nimekseen *4:17 am*.

Vuonna 2004 tapahtui jälleen miehistönvaihdoksia. Before the Dawnin toisen pitkäsoiton ilmestyttyä alkuvuodesta alkoivat yhtyeen rivit rakoilla. Jäsenten väliset henkilökemiat, ristiriitaisuudet yhtyeen musiikillisesta linjasta ja tyytymättömyys levy-yhtiöön kärjistyivät Willmanin eroon yhtyeestä syksyllä 2004, jonka seurauksena Before the Dawnin ja Miettisen, Ojalan ja Bromanin tiet erosivat myöhemmin samana vuonna.

Basistilaulaja Lars Eikind vuonna 2008 Tuska-festivaaleilla
Saukkonen käänsi tilanteen edukseen ja päätti palauttaa yhtyeen samaan muotoon kuin oli sen alun perin tarkoittanut. Hän kirjoitti albumillisen uutta materiaalia ja suuntasi studioon äänittämään kolmatta albumia yksin. Kolmas yhtyeen pitkäsoitto, *The Ghost*, ilmestyi vuonna 2006. Levyllä debytoi sessiovokalistina Norjasta Suomeen muuttanut Winds-basisti-laulaja Lars Eikind. joka pestattiin myös livekokoonpanoon. Konserttimiehistöön liittyivät myös Aatu Mukka sekä Gloria Morti -kitaristi Juho Räihä.

*The Ghostin* myötä sopimus espanjalaisen Locomotive Musicin kanssa täyttyi ja Saukkonen suuntasi yhtyeensä toisaalle. Suomalainen Stay Heavy Records kiinnostui Before the Dawnista ja Saukkonen solmikin sopimuksen yhtiön kanssa marraskuussa 2006 ja vielä samana vuonna suunnisti neljännen täyspitkän studioalbumin äänityksiin. Hyväksi osoittautunut livemiehistö vakiinnutettiin ja koko nelikon oli määrä soittaa seuraavalla albumilla. Studiossa rumpujen äänityksessä osoittautui kuitenkin ongelmia ja Mukka siirrettiin syrjään tiukan aikataulun vuoksi Saukkosen itse hoitaessa albumin rumpuosuudet. Huhtikuussa 2007 ilmestynyt neljäs albumi, *Deadlight*, on yhtyeen menestynein albumi. Se nousi Suomen virallisen albumilistan sijalle 29 sekä singlet *Deadsong* ja *Faithless* singlelistan sijalle 2. *Deadlight*-albumia tukevan kiertueen alkaessa ympyrä sulkeutui ja rumpalin paikalle palasi *My Darkness*- ja *4:17 am* -albumeilla soittanut Dani Miettinen. *Deadlight* julkaistiin myöhemmin samana vuonna myös muualla Euroopassa sekä Japanissa.

Seuraavan albumin (*Soundscape of Silence* 2008) äänityksen jälkeen Miettinen lähti, ja kesällä 2009 Atte Palokangas nousi rumpalin paikalle 

*Decade of Darkness* -EP (Stay Heavy Records 2010) nousi Suomen singlelistan ykköspaikalle  ja uusi albumi *Deathstar Rising* albumilistan kahdeksanneksi..

Finnish Metal Expossa 2011 palkittiin vuoden 2010 suomalaiset metallimenestyjät Finnish Metal Awards -palkinnoilla. Before the Dawn nousi kolmanneksi vuoden yhtyeen kategorissa ja Tuomas Saukkonen valittiin vuoden soittajaksi. 

Lars Eikind ilmoitti Facebook-sivuillansa jättävänsä yhtyeen pitkän harkinnan seurauksena henkilökohtaisista syistä. Myös rumpali Atte Palokangas päätti jättää yhtyeen samaan aikaan.

Vuonna 2012 yhtye julkaisi uudella kokoonpanolla *Rise of the Phoenix* -nimisen albumin. Poikkeuksellisesti levy sisältää vain murinalaulua. Levy jäi myös Before the Dawnin viimeiseksi, sillä tammikuussa 2013 yhtyeen johtaja Tuomas Saukkonen ilmoitti haastattelussa lopettavansa Before the Dawnin ja muutkin vireillä olleet projektinsa (Dawn of Solace, Black Sun Aeon, RoutaSielu ja The Final Harvest) ja perustavansa uuden, Wolfheart-nimeä kantavan yhtyeen. Before the Dawnin ja muiden Saukkosen projektien jäähyväiskonsertti oli 23. helmikuuta 2013 Lahden Finlandia-klubilla.

Yhtye jatkoi toimintaansa vuonna 2022, kun toiseksi Voice of Finland -kilpailussa sijoittunut Paavo Laapotti liittyi yhtyeen uudeksi vokalistiksi ja Saukkonen siirtyi rumpaliksi. Syyskuussa 2022 yhtye julkaisi uuden singlen nimeltään *Downhearted.*  Vuonna 2022 yhtye solmi levytyssopimuksen Napalm Recordsin kanssa. Bändin paluulevy Stormbringers julkaistiin 30. kesäkuuta 2023.

Kokoonpano
----------

* Tuomas Saukkonen – laulu ja kitara (1999–2013, 2021–2022), rummut (2022–)
* Paavo Laapotti – laulu (2022–)
* Juho Räihä – kitara (2007–2013, 2021–)
* Pyry Hanski - basso (2011–2013, 2021–)

### Entiset jäsenet

* Lars Eikind - laulu ja basso
* Atte Palokangas - rummut
* Aatu Mukka (sessiojäsen)
* Joel Mäkinen (sessiojäsen)
* Toni Broman (basso)
* Mika Ojala (koskettimet)
* Panu Willman (kitara ja laulu)
* Jarkko Männikkö (koskettimet)
* Jani Saajanaho (kitara)
* Mika Tanttu (rummut)
* Timo Hankola
* Tomi Malin
* Pekka Sarkkinen
* Kimmo Nurmi
* Tiina Ahokas
* Dani Miettinen (rummut)
* Matti Auerkallio - Live rumpali
* Joonas Kauppinen - rummut

Diskografia
-----------

### Studioalbumit

* *My Darkness*  (2003, Locomotive Music)
* *4:17 am*  (2004, Locomotive Music)
* *The Ghost*  (2006, Locomotive Music)
* *Deadlight*  (2007, Stay Heavy Records)
* *Soundscape of Silence*  (2008, Stay Heavy Records)
* *Deathstar Rising*  (2011, Stay Heavy Records)
* *Rise of the Phoenix*  (2012, Nuclear Blast)
* *Stormbringers*  (2023, Napalm Records)

### EP:t

* *Gehenna*  (2001, omakustanne)
* *Decade of Darkness*  (2010, Stay Heavy Records)
* *Archaic Flame*  (2024, Napalm Records)

### Singlet

* *Deadsong*  (2007, Stay Heavy Records)
* *Faithless*  (2007, Stay Heavy Records)
* *Downhearted*  (2022, Stay Heavy Records)
* *Destroyer*  (2023, Napalm Records)
* *Chains*  (2023, Napalm Records)
* *The Dark*  (2023, Napalm Records)
* *Archaic Flame*  (2024, Napalm Records)

### DVD:t

* *The First Chapter*  (2005, Locomotive Music)

### Demot

* *To Desire*  (2000)

Lähteet
-------

1. ↑   Before The Dawn: Deadlight Musiikkituottajat ry.
2. ↑    Before The Dawn haastattelu, stalker.cd (englanniksi)
3. ↑   Before The Dawn: Decade of Darkness EP Musiikkituottajat ry.
4. ↑   Before The Dawn: Deathstar Rising Musiikkituottajat ry.
5. ↑    Festariraportti: Helsinki Metal Meeting 2011, Imperiumi.net (vko 9/2011)
6. ↑  Inferno.fi
7. ↑  "Tämä tuntuu kuin uudelta alulta yhtyeelle" – Videohaastattelussa isoja Before The Dawn -uutisia kertonut Tuomas Saukkonen *KaaosZine*.  7.9.2022. Viitattu 7.9.2022.
8. ↑  Arto Mäenpää: Before The Dawn maailmanlaajuiseen sopimukseen Napalm Recordsin kanssa *kaaoszine.fi*.  8.12.2022. Viitattu 8.12.2022.

Aiheesta muualla
----------------

* Kuvia tai muita tiedostoja aiheesta **Before the Dawn** Wikimedia Commonsissa

* Before the Dawn Encyclopaedia Metallumissa (englanniksi)

Before the Dawn

| 
* Tuomas Saukkonen
* Juho Räihä
* Pyry Hanski
* Joonas Kauppinen

 |
| --- |
| 
* Lars Eikind
* Atte Palokangas
* Aatu Mukka
* Joel Mäkinen
* Toni Broman
* Mika Ojala
* Panu Willman
* Jarkko Männikkö
* Jani Saajanaho
* Mika Tanttu
* Timo Hankola
* Tomi Malin
* Pekka Sarkkinen
* Kimmo Nurmi
* Tiina Ahokas
* Dani Miettinen
* Matti Auerkallio

 |

|  |  |
| --- | --- |
| Studioalbumit: | 
* *My Darkness*
* *4:17 am*
* *The Ghost*
* *Deadlight*
* *Soundscape of Silence*
* *Deathstar Rising*
* *Rise of the Phoenix*
* *Stormbringers*

 |
| EP:t | 
* *Gehenna*
* *Decade of Darkness*

 |
| DVD:t | *The First Chapter* |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |

 |